Document ID: /roh_data/filtered/Bilingualer_Corpus_interleaved-it-rm.jsonl.gz/1724

This is a text translated from Italian to Rumantsch Grischun.
I Grigioni intendono affrontare l'incombente carenza di personale di cura

La pubblicazione delle cifre relative al futuro fabbisogno di personale di cura ha destato sensazione in tutta la Svizzera. Per conoscere il fabbisogno per i Grigioni e per poter affrontare un'eventuale incombente carenza di personale di cura, il Cantone ha istituito una tavola rotonda e ha disposto l'elaborazione di uno studio sulla formazione in cure e sulla carenza di personale di cura. Dallo studio emerge che in futuro i Grigioni saranno a rischio di una carenza di personale di cura. Il Governo sta ora esaminando adeguate contromisure.

Lo studio realizzato dal Büro für arbeits- und sozialpolitische Studien BASS dovrebbe fungere da base scientifica orientata ai fatti per valutare possibili misure formative e relative al mercato del lavoro contro l'incombente carenza di personale di cura e per poterne discutere a livello politico.

Fabbisogno supplementare a partire dal 2020

Lo studio BASS evidenzia dapprima che, al momento, nei Grigioni non vi è carenza di personale di cura. Tuttavia, vi sono già indizi di una riduzione dell'offerta di professionisti in questo settore. A causa della crescente necessità di cure, per il futuro sarà da attendersi una carenza di personale di cura anche nel Cantone dei Grigioni. In particolare, lo studio prevede per il 2020 un fabbisogno di personale di cura in crescita del 12,5 per cento. Secondo lo studio, questo fabbisogno supplementare non potrà essere coperto se non vengono adottate misure adeguate. Nell'insieme, il Cantone dei Grigioni si trova in una situazione relativamente buona rispetto al resto della Svizzera e deve attendersi una carenza di personale di cura meno marcata.

Il fatto che la carenza di personale attesa nel Cantone dei Grigioni sia meno marcata rispetto al resto della Svizzera è da ricondurre tra l'altro al maggior numero di persone formate nel settore infermieristico rispetto ad altri Cantoni della Svizzera tedesca. Questo vale in particolare per quanto riguarda la formazione di infermieri diplomati SSS. Il numero di operatori sociosanitari in formazione è però inferiore alla media degli altri Cantoni. Lo studio mostra che per quanto riguarda la formazione di operatore sociosanitario vi sono troppo pochi posti di tirocinio, mentre per quanto riguarda la formazione di infermiere diplomato SSS vi sono troppo pochi candidati.

Diverse raccomandazioni d'intervento

Lo studio formula diverse raccomandazioni d'intervento, tra cui spiccano quelle riportate di seguito:

Vanno adottate sia misure che aumentino la durata di attività nella professione da parte del personale di cura disponibile, sia misure miranti ad aumentare il numero del personale di cura in formazione.

Come in altri rami economici, anche nel settore sanitario si va delineando una carenza di personale specialistico, dovuta all'evoluzione demografica (invecchiamento della popolazione). Risultano perciò indicate misure che aumentino il volume dell'attività lucrativa (percentuale di persone attive, grado d'occupazione, interruzioni dell'attività lucrativa da parte delle madri) del personale di cura. Siccome le donne costituiscono circa il 90 percento del personale di cura, si impongono misure atte a migliorare la conciliabilità di famiglia e professione.

Nel settore della formazione va risolto il problema degli "opportunisti". Stando allo studio, nella maggior parte dei casi per le strutture di cura oggi non è economicamente redditizio formare il personale specialistico. Ciò porta a un problema di opportunismo e, per finire, al fatto che in futuro verrà formato un numero insufficiente di professionisti.

Il Governo esamina misure adatte

Per soddisfare la necessità d'intervento, il Governo ha istituito un gruppo di lavoro interdipartimentale, diretto dal presidente del Governo Claudio Lardi, che si occuperà di singole questioni (indennità di stage SSS, formazioni per assistenti). Continuerà il proprio lavoro anche la tavola rotonda istituita per iniziativa della Consigliera di Stato Barbara Janom Steiner. Alla tavola rotonda partecipano tra l'altro rappresentanti delle associazioni dei datori di lavoro (Federazione grigionese ospedali e case di cura, Associazione Spitex, Organizzazione del mondo del lavoro nel settore sociale e sanitario) e le associazioni professionali. Su incarico del Dipartimento di giustizia, sicurezza e sanità, la tavola rotonda dovrà ora occuparsi di discutere le raccomandazioni dello studio e valutarne l'idoneità ad evitare la carenza di personale di cura che va delineandosi.

Persone di riferimento:

- Presidente del Governo Claudio Lardi, direttore del Dipartimento dell'educazione, cultura e protezione dell'ambiente, tel. 081 257 27 01

- Consigliera di Stato Barbara Janom Steiner, direttrice del Dipartimento di giustizia, sicurezza e sanità, tel. 081 257 25 01

Organo: Governo

Fonte: it Cancelleria dello Stato dei Grigioni

10.03.2010
Il Grischun vul agir cunter la mancanza imminenta da persunal da tgira

La publicaziun davart las cifras dal basegn futur da forzas spezialisadas da tgira ha chaschunà agitaziun. Per enconuscher il basegn dal Grischun e per pudair impedir ina eventuala mancanza da persunal da tgira ha il chantun organisà ina "maisa radunda" e laschà elavurar in studi davart la scolaziun da tgira e davart la mancanza da persunal da tgira. Il studi mussa ch'ina mancanza da persunal è imminenta per il Grischun en il futur. La regenza examinescha ussa cuntramesiras adattadas.

Il studi ch'è vegnì fatg dal biro per studis sociopolitics e da lavur (BASS) duess servir sco basa scientifica che s'orientescha vi dals fatgs, per pudair giuditgar mesiras pussaivlas per la politica da furmaziun e per il martgà da lavur e per pudair discutar politicamain en chaussa.

Basegn supplementar a partir da l'onn 2020

Il studi dal BASS mussa en emprima lingia ch'i na dat per il mument nagina mancanza da persunal da tgira en il chantun Grischun. Però datti gia indizis che mussan che la purschida da forzas spezialisadas da tgira è stgarsa. Tras il basegn da tgira creschent ston ins er quintar en il chantun Grischun cun ina mancanza da persunal da tgira. Il studi prognostitgescha surtut per l'onn 2020 in basegn supplementar da forzas spezialisadas da tgira da radund 12.5 pertschient. Quest basegn supplementar na po betg vegnir cuvrì tenor il studi, sch'i na vegnan betg prendidas mesiras adattadas. La situaziun dal chantun Grischun è en cumparegliaziun cun l'entira Svizra relativamain buna. Per il mument sto el quintar cun ina mancanza da persunal main pregnanta.

Che la mancanza da persunal da tgira spetgada en il chantun Grischun n'è main accentuada ch'en l'entira Svizra, è tranter auter d'attribuir al fatg ch'il chantun Grischun scolescha en cumparegliaziun cun auters chantuns da la Svizra tudestga dapli forzas spezialisadas da tgira che la media. Quai vala cunzunt per la scolaziun da tgirunzas e da tgirunzs diplomads SPS. Il dumber d'emploiadas e d'emploiads spezialisads da sanadad CCS è dentant sut la media, sch'ins cumpareglia cun auters chantuns. Il studi mussa ch'i dat memia paucas plazzas d'emprendissadi per la scolaziun d'emploiadas e d'emploiads spezialisads da sanadad CCS e ch'i manca candidatas e candidats qualifitgads per pudair far la scolaziun da tgirunza u tgirunz diplomà SPS.

Diversas recumandaziuns d'agir

Il studi recumonda diversas acziuns, en spezial quellas che vegnan skizzadas qua sutvart:

Ins sto prender mesiras, per che las forzas spezialisadas da tgira disponiblas lavurian pli ditg sin lur mastergn, ma er mesiras che han la finamira d'augmentar il dumber da las forzas da tgira spezialisadas.

En il sectur da la sanadad datti sin fundament dal svilup demografic (vegliandrament) ina mancanza da forzas spezialisadas da tgira. Perquai èsi da recumandar mesiras che augmentan il volumen da lavur (quota da persunas cun activitad da gudogn, grad d'occupaziun, interrupziuns da gudogn da mammas). Cunquai che radund 90 pertschient da las forzas spezialisadas da tgira èn dunnas, èsi necessari da prender mesiras per meglierar la cumpatibilitad da la professiun cun la famiglia.

En il sectur da la scolaziun ston ins schliar il problem da profitunzs. En blers cas n'è la scolaziun da forzas spezialisadas da tgira betg rentabla ozendi tenor il studi per ils manaschis ord l'aspect economic. Quai chaschuna il problem da profitunzs, uschia ch'i vegnan la fin finala scoladas memia paucas forzas spezialisadas da tgira.

La regenza examinescha mesiras adequatas

Per ademplir il basegn d'agir ha la regenza incaricà ina gruppa da lavur interdepartamentala sut la direcziun dal president da la regenza Claudio Lardi. Quella vegn a tractar dumondas parzialas (indemnisaziuns dals practicums SPS, scolaziuns d'assistenza). Plinavant vegn er la "maisa radunda" iniziada da cussegliera guvernativa Barbara Janom Steiner a lavurar vinavant en chaussa. A la "maisa radunda" fan part tranter auter las represchentanzas da las federaziuns professiunalas e da las federaziuns da las patrunas e dals patruns (federaziun grischuna "chasas ed ospitals", federaziun da spitex, organisaziun dal mund da lavur "sanadad e fatgs socials"). Per incumbensa dal departament da giustia, segirezza e sanadad duess questa "maisa radunda" discutar davart las recumandaziuns dal studi e giuditgar, sche talas èn adattadas d'impedir la mancanza da persunal da tgira che vegn a sa mussar en il futur.

Infurmaziuns:

- president da la regenza Claudio Lardi, schef dal departament d'educaziun, cultura e protecziun da l'ambient, tel. 081 257 27 01

- cussegliera guvernativa Barbara Janom Steiner, scheffa dal departament da giustia, segirezza e sanadad, tel. 081 257 25 01

Gremi: regenza

Funtauna: rg chanzlia chantunala dal Grischun

10.03.2010